**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | “Noteikumi par transporta enerģijas kvalitātes prasībām, atbilstības novērtēšanu un tirgus uzraudzību un patērētājiem sniedzamo informāciju” |
| 3. | Politikas joma un nozare vai teritorija | Eiropas Savienības tiesību politikaTransporta politikaAtjaunojamie energoresursiKlimata pārmaiņas |
| 4. | Dokumenta mērķgrupas | Tiesiskais regulējums skar:* Transporta enerģijas likumā definētos degvielas piegādātājus,
* Akreditētas laboratorijas
* Atbilstības novērtēšanas institūcijas;
* Būvniecības valsts kontroles biroju.
 |
| 5. | Dokumenta mērķis un sākotnēji identificētās problēmas būtība | Ministru kabineta noteikumu projekts ir izstrādāts pēc Transporta enerģijas likumā” noteiktā deleģējuma.Likumā ir iekļauts deleģējums Ministru kabinetam izstrādāt noteikumu projektu par transportā izmantojamās enerģijas kvalitātes prasībām, atbilstības kvalitātes prasībām novērtēšanu un transporta enerģijas tirgus uzraudzību, kurā ietvertas arī Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk – Noteikumi Nr.332) un Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” (turpmāk – Noteikumi Nr.772) prasības.Gan Noteikumos Nr.332, gan Noteikumos Nr.772 esošo regulējumu par savstarpēji saistītajiem jautājumiem ir nepieciešams apvienot, lai padarītu vienkāršāku orientēšanos tiesiskajā regulējumā un mazinātu tiesiskā regulējuma pretrunu risku. Noteikumu projekts nosaka arī atbilstības novērtēšanas un detalizētas degvielas tirgus uzraudzības nosacījumus un darbības ar kvalitātes prasībām neatbilstošu transporta enerģiju. Noteikumu projekts nosaka:1) kvalitātes prasības Latvijas tirgū piedāvātajiem transporta enerģijas veidiem, ko izmanto likumprojektā noteiktajos transportlīdzekļos un autoceļiem neparedzētajā mobilajā tehnikā;2) gadījumus, kuros benzīnam vai dīzeļdegvielai nav piemērojamas obligātā piejaukuma prasības;3) kārtību, kādā veicama transporta enerģijas atbilstības novērtēšana;4) kārtību, kādā kontrolējama biodegvielas ražošana un jaukšana ar degvielu;5) darbības ar kvalitātes prasībām neatbilstošu degvielu. |
| 6. | Dokumenta izstrādes laiks un plānotā virzība | Dokuments ir sākotnējās apspriešanas stadijā. Pēc iesniegto viedokļu izvērtēšanas Ekonomikas ministrija precizēto noteikumu projektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | Noteikumu projekts (datne: “EMNot\_09072021\_TranspEnergKvalit.docx”)Noteikumu projekta anotācija (datne: “EMAnot\_09072021\_TranspEnergKvalit.docx”)Noteikumu projekta pielikums (datne: “EMNotp\_09072021\_TranspEnergKvalit.docx”)Ministru kabineta sēdes protokollēmuma projekts (EMprot\_09072021\_TranspEnergKvalit.docx”). |
| 8. | Sabiedrības pārstāvju iespējas līdzdarboties | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu tiek nodrošināta atbilstoša sabiedrības līdzdalība publicējot noteikumu projektu Ekonomikas ministrijas tīmekļa vietnē.Vienlaikus par noteikumu projekta publicēšanu tiks informēti BVKB, LATAK, kā arī nozares pārstāvji. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par noteikumu projektu līdz 2021. gada 1.septembrim.  |
| 10. | Cita informācija | Nav.  |
| 11. | Atbildīgā amatpersona | Helēna Rimša, Ilgtspējīgas enerģētikas politikas departamenta vecākā eksperte, Helena.Rimsa@em.gov.lv.  |